techiaith/cofnodycynulliad_en-cy huggingface dataset:
English: Thank you for that answer. Islwyn contains some of Wales's most stunning natural landscapes, such as the internationally famed Cwmcarn Forest Drive and also the Navigation colliery, and it was announced recently the gateway status of the drive within the Valleys initiative. But, any qualitative international visitor experiences are immeasurably enhanced by attention to detail, and, for many tourists to Wales, the quality of facilities such as basic footpaths, toilets, signage and car parking are integral to that experience. So, it was great news for Wales last week when the Welsh Government announced £2.2 million being offered to 23 projects that will improve that experience for visitors across Wales, especially in these times of austerity. So, Deputy Minister, how can the Welsh Government work with Caerphilly County Borough Council and tourism and visitor organistions across Islwyn to ensure that they are aware of the Valleys experience and can benefit from potential future funding opportunities from the tourism amenity investment support scheme - never more important for our economy at this time and for our place in the world during this looming period of potential instability for Wales?
Welsh: Diolch am eich ateb. Mae Islwyn yn cynnwys rhai o dirweddau naturiol mwyaf trawiadol Cymru, megis Ffordd Goedwig Cwmcarn sy'n enwog yn rhyngwladol, a phwll glo Navigation, a chyhoeddwyd statws porth i'r ffordd yn ddiweddar yn rhan o fenter y Cymoedd. Ond mae unrhyw brofiadau ymwelwyr rhyngwladol ansoddol yn cael eu gwella ganwaith gan sylw i fanylion, ac i lawer o dwristiaid i Gymru, mae ansawdd cyfleusterau megis llwybrau troed sylfaenol, toiledau, arwyddion a meysydd parcio yn rhan annatod o'r profiad hwnnw. Felly, roedd yn newyddion gwych i Gymru yr wythnos diwethaf pan gyhoeddodd Llywodraeth Cymru fod £2.2 miliwn yn cael ei gynnig i 23 o brosiectau a fydd yn gwella'r profiad hwnnw i ymwelwyr ledled Cymru, yn enwedig yn ystod yr adeg hon o gyni. Felly, Ddirprwy Weinidog, sut y gall Llywodraeth Cymru weithio gyda Chyngor Bwrdeistref Sirol Caerffili a sefydliadau twristiaeth ac ymwelwyr ym mhob rhan o Islwyn i sicrhau eu bod yn ymwybodol o brofiad y Cymoedd ac y gallant elwa o gyfleoedd ariannu posibl yn y dyfodol o'r cynllun cymorth buddsoddi mewn amwynderau twristiaeth - ni fu erioed mor bwysig i'n heconomi ar hyn o bryd ac i'n lle yn y byd yn ystod y cyfnod hwn sy'n ein hwynebu o ansefydlogrwydd posibl i Gymru?
English: Thank you very much for drawing attention to the essential importance of basic visitor infrastructure. I can confirm - and I don't need to tell you because you know - that both the environment around Cwmcarn and in particular, the Cwmcarn adventure hub, which I visited also recently, is an ideal location for all forms of outdoor activities, and Caerphilly, as a local authority, is very committed to the development of the tourism offer. The European Union investment here, of course, through the Tourism Attractor Destination programme, will see over £1.8 million invested in that destination. I'm very keen, particularly because of my own background and the type of area I represent, in the co-location of tourism projects, especially adventure tourism, with our historic landscapes, including those that have hosted our valuable but often damaging industrial heritage in the past.
Welsh: Diolch yn fawr iawn am dynnu sylw at bwysigrwydd hanfodol seilwaith sylfaenol i ymwelwyr. Gallaf gadarnhau - ac nid oes angen imi ddweud wrthych gan eich bod yn gwybod - fod yr amgylchedd o gwmpas Cwmcarn ac yn benodol, canolfan antur Cwmcarn, yr ymwelais â hi'n ddiweddar hefyd, yn lleoliad delfrydol ar gyfer pob math o weithgareddau awyr agored, ac mae Caerffili, fel awdurdod lleol, yn ymrwymedig iawn i ddatblygu'r cynnig twristiaeth. Bydd buddsoddiad yr Undeb Ewropeaidd yma, wrth gwrs, drwy'r rhaglen Cyrchfannau Denu Twristiaeth, yn arwain at fuddsoddi dros £1.8 miliwn yn y gyrchfan honno. Rwy'n awyddus iawn, yn enwedig oherwydd fy nghefndir a'r math o ardal a gynrychiolaf, i weld prosiectau twristiaeth yn cael eu cyd-leoli, yn enwedig twristiaeth antur, gyda'n tirweddau hanesyddol, gan gynnwys y rheini a fu'n gartref i'n treftadaeth ddiwydiannol werthfawr, ond niweidiol yn aml hefyd, yn y gorffennol.
English: Minister, I heard your spiel - very nice - regarding Cwmcarn forest, which, actually, is in my region. Cwmcarn forest offers visitors a wide range of activities, including walking, fishing, mountain biking and, more than everything else, going with friends and family for barbecues there. It's a wonderful place to go. However, this popular and scenic Cwmcarn Forest Drive still remains closed, since 2014, to cars, which is totally unacceptable. It is only for Natural Resources Wales to cut down thousands of diseased trees. So, what discussions have you undertaken on the effect of this closure on visitor numbers to Cwmcarn forest? And, what discussions have you had with ministerial colleagues to ensure the speedy reopening of this road so that visitors can come and enjoy the breathtaking scenery? The Minister mentioned that the Welsh convention centre is on its way, and, especially after the abolition of the Severn Bridge tolls, we're expecting, in summer, which is only a few months away, an influx of visitors, and this scenic place should be open, not for us, but for the overseas visitors. This is one of the most beautiful places in south-east Wales.
Welsh: Weinidog, clywais eich geiriau - dymunol iawn - am goedwig Cwmcarn, sydd, mewn gwirionedd, yn fy rhanbarth i. Mae coedwig Cwmcarn yn cynnig ystod eang o weithgareddau i ymwelwyr, gan gynnwys cerdded, pysgota, beicio mynydd, ac yn anad dim, mynd gyda ffrindiau a theulu i gael barbeciw yno. Mae'n lle gwych i fynd. Fodd bynnag, mae ffordd goedwig boblogaidd a hardd Cwmcarn yn parhau i fod ar gau i geir ers 2014, sy'n gwbl annerbyniol. Yr unig reswm am hynny yw er mwyn i Cyfoeth Naturiol Cymru gwympo miloedd o goed heintiedig. Felly, pa drafodaethau a gawsoch ar effaith y cau ar y niferoedd sy'n ymweld â choedwig Cwmcarn? A pha drafodaethau a gawsoch gyda'ch cyd-Weinidogion i sicrhau y caiff y ffordd hon ei hailagor cyn gynted â phosibl fel y gall ymwelwyr ddod i fwynhau'r golygfeydd syfrdanol? Soniodd y Gweinidog fod canolfan gynadledda Cymru ar ei ffordd, ac yn enwedig ar ôl diddymu tollau Pont Hafren, rydym yn disgwyl mewnlifiad o ymwelwyr yn yr haf, sydd ond ychydig fisoedd i ffwrdd, a dylai'r lle hardd hwn fod yn agored, nid i ni, ond i ymwelwyr o dramor. Mae hwn yn un o'r lleoedd prydferthaf yn ne-ddwyrain Cymru.
English: I will undertake to speak with Natural Resources Wales about the management of the Cwmcarn forest. But I have to emphasise that there are very exciting projects located near the Cwmcarn adventure hub, which is part of a £4.6 million Monmouthshire and Brecon canal adventure triangle, which is being promoted by Caerphilly County Borough Council, as well as Torfaen County Borough Council, and there will be a substantial benefit for this investment. This could include an enhancement at Cwmcarn forest for glamping accommodation, infrastructure works to the Crumlin arms - arm; I was thinking of a pub, obviously - to the Crumlin arm of the Monmouthshire and Brecon canal, and also improvements to trails to the wonderful Twmbarlwm in west Torfaen. All these are under discussion. I'm quite frankly more interested in people getting out of their cars and using our facilities. Of course, people can come in cars, but I would equally like to see people coming along our canal -
Welsh: Rwy'n ymrwymo i siarad gyda Cyfoeth Naturiol Cymru ynglŷn â'r gwaith o reoli coedwig Cwmcarn. Ond mae'n rhaid imi bwysleisio bod prosiectau cyffrous iawn wedi'u lleoli ger canolbwynt antur Cwmcarn, sy'n rhan o driongl antur camlas £4.6 miliwn sir Fynwy ac Aberhonddu, sy'n cael ei hyrwyddo gan Gyngor Bwrdeistref Sirol Caerffili, yn ogystal â Chyngor Bwrdeistref Sirol Torfaen, a bydd y buddsoddiad hwn yn arwain at fudd sylweddol. Gallai hyn gynnwys gwaith gwella yng nghoedwig Cwmcarn ar gyfer cyfleusterau glampio, gwaith seilwaith i gangen Crymlyn o gamlas sir Fynwy ac Aberhonddu, yn ogystal â gwelliannau i'r llwybrau ar fryn godidog Twmbarlwm yng ngorllewin Torfaen. Mae'r holl bethau hyn yn cael eu trafod. Mewn gwirionedd, mae gennyf fwy o ddiddordeb mewn sicrhau bod pobl yn dod allan o'u ceir ac yn defnyddio ein cyfleusterau. Wrth gwrs, gall pobl ddod yma mewn ceir, ond yn yr un modd, hoffwn weld pobl yn dod yma ar hyd ein camlas -
English: Going for a barbecue.
Welsh: I fynd am farbeciw.
English: I understand that the Member wishes to offer to organise barbecues in the Cwmcarn forest, and I am certain this would be very attractive to visitors.
Welsh: Rwy'n deall bod yr Aelod am gynnig trefnu barbeciws yng nghoedwig Cwmcarn, ac rwy'n siŵr y byddai hynny'n ddeniadol iawn i ymwelwyr.
English: International priorities will be shaped through a new international strategy, and we're at the start of that process, but I've been clear that the focus is to create a more prosperous and sustainable Wales through increased export and investment, whilst increasing Wales's influence and international recognition.
Welsh: Bydd blaenoriaethau rhyngwladol yn cael eu llunio drwy strategaeth ryngwladol newydd, ac rydym ar gychwyn y broses honno, ond rwyf wedi dweud yn glir mai'r ffocws yw creu Cymru fwy llewyrchus a chynaliadwy drwy ragor o allforio a buddsoddi, gan gynyddu dylanwad Cymru a'r adnabyddiaeth ryngwladol ohoni.
English: Yes, Minister, I think it's very important to continue to open Wales to the world and the world to Wales, which I think has been an important benefit of devolution. One aspect of that has been the programme for Africa, and I think the evaluation of that shows that it is punching well above its weight. We have, I think, 20 per cent of the hospital-to-hospital links, UK to Africa, in Wales. We were the first Fairtrade Nation in 2008. Size of Wales exceeded the target of planting a million trees in Uganda, and I think there's a new target now of 10 million. In 2015, some 80,000 people in Wales benefited from the work under the programme, and some 0.25 million people in sub-Saharan Africa, and we have over 150 community-to-community links, which I think is absolutely fantastic. So, given that success and the importance of this work, I wonder if you would consider increasing the budget, because I think it's been at something just in excess of £900,000 for several years now. In contrast, in Scotland, they've gone from something like £3 million to £15 million over a similar period of time. So, given the great importance and the value of this work, Minister, I wonder if you will look carefully at whether we might be able to increase the budget.
Welsh: Ydy, Weinidog, credaf ei bod hi'n bwysig iawn parhau i agor Cymru i'r byd a'r byd i Gymru, a chredaf fod hynny wedi bod yn un o fanteision pwysig datganoli. Un agwedd ar hynny yw'r rhaglen o blaid Affrica, a chredaf fod y gwerthusiad ohoni'n dangos ei bod yn cyflawni'n well na'r disgwyl. Credaf fod gennym oddeutu 20 y cant o'r cysylltiadau ysbyty i ysbyty rhwng y DU ac Affrica yma yng Nghymru. Ni oedd y genedl Masnach Deg gyntaf yn 2008. Mae Maint Cymru wedi rhagori ar y targed o blannu miliwn o goed yn Uganda, a chredaf fod targed newydd o 10 miliwn wedi'i bennu bellach. Yn 2015, elwodd 80,000 o bobl yng Nghymru o waith y rhaglen, ac oddeutu 0.25 miliwn o bobl yn Affrica is-Sahara, ac mae gennym dros 150 o gysylltiadau cymuned i gymuned, a chredaf fod hynny'n hollol wych. Felly, o gofio'r llwyddiant hwnnw a phwysigrwydd y gwaith hwn, tybed a fyddech yn ystyried cynyddu'r gyllideb, oherwydd credaf ei fod wedi bod ychydig dros £900,000 ers sawl blwyddyn bellach. Er cymhariaeth, yn yr Alban, maent wedi mynd o oddeutu £3 miliwn i £15 miliwn dros gyfnod tebyg o amser. Felly, o ystyried pwysigrwydd a gwerth mawr y gwaith hwn, Weinidog, tybed a wnewch chi edrych yn ofalus i weld a allwn gynyddu'r gyllideb.
English: I think we're really proud of our Wales for Africa programme, and it's an example of where a small amount of money has really gone a very long way, and has transformed the lives of people in a very fundamental way in some of the poorest parts of the world. So, this is very much part of what we'll be building into our international strategy. And you're absolutely right - in Uganda, the ten-millionth tree will be planted this summer, so that's something I think we should all be very proud of. We've recently announced 15 small grants with a budget of £250,000, so there's a whole host of new organisations who will be receiving money, but we will be looking at the budgeting in the context of what the international strategy looks like. So, the first step will be prioritising, and then making the finance fit to those priority lists. But, absolutely, Africa is very much on our agenda.
Welsh: Credaf ein bod yn wirioneddol falch o'n rhaglen Cymru o Blaid Affrica, ac mae'n enghraifft o lle mae swm bach o arian wedi mynd yn bell iawn, ac wedi trawsnewid bywydau pobl mewn ffordd hanfodol iawn yn rhai o ardaloedd tlotaf y byd. Felly, mae hyn yn rhan bendant o'r hyn y byddwn yn ei ymgorffori yn ein strategaeth ryngwladol. Ac rydych yn llygad eich lle - yn Uganda, plennir y deng-filiynfed goeden yr haf hwn, felly mae hynny'n rhywbeth y dylai pob un ohonom fod yn falch iawn ohono yn fy marn i. Yn ddiweddar, rydym wedi cyhoeddi 15 grant bach gyda chyllideb o £250,000, felly mae llu o sefydliadau newydd yn mynd i gael arian, ond byddwn yn edrych ar y cyllidebu yng nghyd-destun y strategaeth ryngwladol. Felly, y cam cyntaf fydd blaenoriaethu, a sicrhau wedyn fod y cyllid yn cyd-fynd â'r rhestrau hynny o flaenoriaethau. Ond yn sicr, mae Affrica yn bendant iawn ar ein hagenda.
English: Minister, to mark its hosting of the Rugby World Cup, the Japanese Government has launched the Japan-UK season of culture. There's an active committee in Wales promoting events here. I do hope it will get extensive participation from the Welsh Government because we should celebrate our links with Japan. They've done so much economically, and there are many cultural linkages as well, and this is the sort of thing that we do need to project Wales abroad more and build on those rich traditions that have already been substantially developed.
Welsh: Weinidog, i ddathlu cynnal Cwpan Rygbi'r Byd, mae Llywodraeth Japan wedi lansio tymor o ddiwylliant rhwng Japan a'r DU. Mae pwyllgor gweithredol yng Nghymru yn hyrwyddo digwyddiadau yma. Rwy'n gobeithio y bydd Llywodraeth Cymru yn cymryd rhan fawr yn hyn o beth gan y dylem ddathlu ein cysylltiadau â Japan. Maent wedi gwneud cymaint yn economaidd, ac mae gennym lawer o gysylltiadau diwylliannol hefyd, a dyma'r math o beth sydd ei angen arnom er mwyn hyrwyddo Cymru yn well dramor ac adeiladu ar y traddodiadau cyfoethog sydd eisoes wedi'u datblygu yn sylweddol.
English: Thank you. I think we've got a very long and proud tradition in terms of our relationships with Japan. Of course, we had a lot of companies move in in the late 1970s and early 1980s, and they really transformed parts of our communities. It's very sad to see now companies like Sony have said that they will be moving their headquarters out of the United Kingdom as a direct result of Brexit. So, that is something that, of course, we lament, but it's happening already. The same thing, I think, is true for Panasonic. Wales Arts International is, I think, an organisation that has been looking at what we can do in relation to the Rugby World Cup. There are great opportunities. I've been speaking to somebody involved in promoting paintings and selling artwork abroad, and she's made a very comprehensive link with a museum out in Japan. So, already, things are building up towards that world cup, and I know that the Minister with responsibility for agriculture and rural affairs has expressed an interest in visiting Japan, because they've recently announced that they will be lifting their suspension of exports of Welsh lamb to Japan. So, there's a real opportunity for us to boost and to jump off this Rugby World Cup to find new markets at a time of real difficulty, in particular if we have some kind of 'no deal' Brexit, where it would be very difficult to export into our traditional markets.
Welsh: Diolch. Credaf fod gennym draddodiad hir a balch iawn o ran ein perthynas â Japan. Wrth gwrs, gwelsom lawer o gwmnïau yn symud yma yn y 1970au hwyr a'r 1980au cynnar, gan drawsnewid rhannau o'n cymunedau. Mae'n drist iawn gweld bellach fod cwmnïau megis Sony wedi dweud y byddant yn symud eu pencadlys o'r Deyrnas Unedig o ganlyniad uniongyrchol i Brexit. Felly, mae hynny'n rhywbeth anffodus iawn, wrth gwrs, ond mae'n digwydd eisoes. Credaf fod yr un peth yn wir am Panasonic. Mae Celfyddydau Rhyngwladol Cymru yn sefydliad sydd wedi bod yn edrych ar yr hyn y gallwn ei wneud mewn perthynas â Chwpan Rygbi'r Byd. Mae cyfleoedd gwych i'w cael. Rwyf wedi bod yn siarad â rhywun sy'n ymwneud â hyrwyddo paentiadau a gwerthu gwaith celf dramor, ac mae hi wedi gwneud cyswllt pendant iawn gydag amgueddfa yn Japan. Felly, eisoes, mae pethau'n adeiladu tuag at gwpan y byd, a gwn fod y Gweinidog sy'n gyfrifol am amaethyddiaeth a materion gwledig wedi mynegi diddordeb mewn ymweld â Japan, gan eu bod wedi cyhoeddi yn ddiweddar y byddant yn codi'r gwaharddiad ar allforio cig oen Cymru i Japan. Felly, mae hwn yn gyfle go iawn inni hyrwyddo ac i ddefnyddio Cwpan Rygbi'r Byd i ddod o hyd i farchnadoedd newydd mewn cyfnod gwirioneddol anodd, yn enwedig os cawn ryw fath o Brexit 'dim cytundeb', a fyddai'n ei gwneud yn anodd iawn inni allforio i'n marchnadoedd traddodiadol.
English: I do welcome the fact that this role exists, particularly as it's important that Wales can express views on things that happen at the international level. In that context, I wonder whether you could explain to us what kind of debates you can bring before this Chamber so that we can have debates on what is happening on the international stage. For example, I've been working with the Kurdish community here in south Wales, who have been canvassing and campaigning against the fact that many politicians and campaigners are imprisoned in Turkey and are on hunger strike, indeed, because of the fact that the Turkish Government is treating them unfairly. If we as a Senedd have a view and can debate issues of international importance, then that sends a clear message to the world just how important those issues are at a global level, but also for the Kurdish community, which is a large community here in south Wales. So, can I ask you: what is your vision for having discussions on non-devolved issues, but things that are hugely important to the people of Wales and people on a global level more generally?
Welsh: Dwi yn croesawu'r ffaith bod y rôl yma'n bodoli, yn enwedig gan ei bod hi'n bwysig bod Cymru'n cael barn ar bethau sydd yn digwydd ar lefel ryngwladol. Yn y cyd destun hynny, tybed a fedrwch chi esbonio i ni pa fathau o drafodaethau y byddwch chi'n gallu dod gerbron y Senedd yma i ni allu cael dadleuon ynglŷn â'r hyn sydd yn digwydd ar lefel rhyngwladol. Er enghraifft, dwi wedi bod yn gweithio gyda'r gymuned o Gwrdiaid yma yn ne Cymru ar hyn o bryd, sydd wedi bod yn canfasio ac yn ymgyrchu'n erbyn y ffaith bod nifer o ymgyrchwyr a gwleidyddion yn y carchar yn Nhwrci ar streic newynu - ar hunger strike - oherwydd y ffaith bod Llywodraeth Twrci yn eu trin nhw'n anfoddhaol. Os ydym ni fel Senedd yn cael barn ac yn cael dadleuon ar faterion o bwys rhyngwladol, yna mae hynny'n danfon neges glir i'r byd am ba mor bwysig yw'r materion i'r byd, ond hefyd i'r gymuned o Gwrdiaid, sydd yn gymuned fawr yma yn ne Cymru. Felly, a fedra i ofyn i chi beth yw eich gweledigaeth chi ar gyfer cael trafodaethau ar bethau sydd ddim wedi cael eu datganoli ond pethau sydd o bwys iawn i bobl o Gymru ac i bobl y byd yn gyffredinol?
English: Thank you. I do welcome the fact that we have the opportunity now to look at what's happening in the wider world. I am aware, of course, that this is a reserved matter to a great extent to the Government, and of course we have a great interest, particularly if there are links between the people of Wales and the other areas of the world. As regards the matter of the Kurds, may I say that I met the Turkish ambassador on Monday and raised this matter of the imam from Newport who has been on hunger strike because he was concerned about the events in Turkey? We must of course remember that this is the tenth largest country in terms of receiving our exports, but we must ensure that the trade fits in with human rights.
Welsh: Diolch. Dwi yn croesawu'r ffaith bod yna gyfle i ni nawr i ymrwymo gyda beth sy'n digwydd yn y byd ehangach. Dwi'n meddwl bod rhaid i ni fod yn ymwybodol hefyd, wrth gwrs, bod hwn yn fater sy'n reserved i raddau helaeth i'r Llywodraeth, ond, wrth gwrs, mae gyda ni ddiddordeb mawr, yn arbennig os oes yna gysylltiadau rhwng pobl Cymru ac ardaloedd eraill y byd. Gaf i jest, ar fater y Cwrdiaid, ddweud fy mod i wedi cwrdd â llysgennad Twrci ddydd Llun ac wedi codi'r mater yma o'r imâm o Gasnewydd sydd wedi bod yn newynu achos ei fod e'n gofidio am yr hyn sy'n digwydd yn Nhwrci? Dwi yn meddwl bod rhaid i ni, wrth gwrs, gofio mai dyma'r degfed gwlad lle rŷn ni'n allforio ein nwyddau ni. Felly, mae'n fasnach pwysig i ni, ond, wrth gwrs, mae'n rhaid i ni sicrhau bod y masnach hefyd yn cyd-fynd gyda hawliau dynol.
English: Whilst diplomatic relations are conducted officially by the UK Government, the Welsh Government will not refrain from developing relations with regions or nations or people where that will be of benefit to Wales.
Welsh: Wel, Llywodraeth y Deyrnas Unedig sydd, wrth gwrs, yn bennaf gyfrifol am gysylltiadau diplomyddol yn swyddogol, ond dydy Llywodraeth Cymru ddim yn mynd i ymatal rhag datblygu perthynas â rhanbarthau, cenhedloedd neu bobl lle byddai hynny'n fanteisiol i Gymru.